ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΟΧΑΪΟ - ΑΥΤΟΚΙΝΗΤΟΔΡΟΜΟΣ 75 80 ΧΛΜ. ΑΠΟ ΤΑ ΣΥΝΟΡΑ ΤΟΥ ΜΙΣΙΓΚΑΝ
Αριθμός έκτακτης ανάγκης.
Χαίρετε, είμαι η Ντίρντρι από το Υπουργείο Μεταφορών Χάνκοκ.
Οι δικοί μας κουρεύουν το χορτάρι στον 75...
και βρήκαν έναν περίεργο υπνόσακο.
Υπάρχει κάτι μέσα και τον έχουν δέσει.
Το σημείο όπου βρήκαν τον υπνόσακο
είναι μια συστοιχία πεύκων στον αυτοκινητόδρομο 75.
Πήγα και σήκωσα τον υπνόσακο
και συνειδητοποίησα ότι περιείχε κάτι βαρύ.
Από το μέγεθός του,
νομίζαμε ότι είχαν βάλει μέσα κάποιον σκύλο.
Το άλλο που σκεφτήκαμε ήταν "Κι αν υπάρχει παιδί εκεί μέσα;"
Θα καλούσαμε τη συνοριοφυλακή. Δεν θέλαμε να τον ανοίξουμε.
Ήρθε ένας συνοριοφύλακας.
Άνοιξε τον υπνόσακο και κοίταξε μέσα.
Κοίταξε δύο φορές. Είπε "Πρέπει να ξανακοιτάξω".
Και λέει "Έχει σίγουρα ένα πόδι μέσα".
Ήταν το κάτω άκρο του πτώματος.
Είχα τοποθετήσει πόδια και πισινό,
αλλά όλα πάνω από τον αφαλό έλειπαν.
Είχε ακρωτηριαστεί.
Το άτομο που το έκανε αυτό,
τι σκεφτόταν όταν έκοβε
ένα ανθρώπινο πτώμα σε κομμάτια;
Τι περνούσε απ' το μυαλό του;
Οι άνθρωποι είναι ικανοί για απεχθείς πράξεις.
ΚΟΜΗΤΕΙΑ ΓΟΥΕΪΝ ΜΙΣΙΓΚΑΝ
ΛΥΚΕΙΟ ΡΙΒΕΡ ΡΟΥΖ
Εδώ έγινε η κηδεία του γιου μου του Ντέιβιντ.
Το αμφιθέατρο ήταν ασφυκτικά γεμάτο.
Είχε χώρο μόνο για όρθιους.
Ο κόσμος ήταν κατά μήκος των τοίχων, στους διαδρόμους.
Ήταν συγκλονιστικό να βλέπεις τόσο κόσμο.
Να σκέφτεσαι ότι ο Ντέιβιντ άγγιξε τόσους ανθρώπους.
Πώς πάει; Ντέιβ Κάρτερ από το Lavish Habits Unlimited.
Θέλω να πετύχω πράγματα σήμερα, αύριο, σε πέντε χρόνια,
σε δέκα χρόνια, και έχω αυτοπεποίθηση.
Μόλις πετύχω στόχους, θα προχωρήσω στους επόμενους.
Ο Ντέιβιντ ήταν 39 όταν σκοτώθηκε.
Τι γίνεται, γιε μου;
Του άρεσε να περνάει καλά. Ήταν σοβαρός, μα του άρεσε να περνάει καλά.
Ψηλός, όμορφος, γυμνασμένος.
Ο Ντέιβιντ ήταν ο καλύτερός μου φίλος.
Ο Ντέιβιντ ήταν αυτός που έπαιρνα για συμβουλές.
Ήταν περήφανος για ό,τι έκανε.
Ο Ντέιβιντ δούλευε πολύ σκληρά.
Είχε δουλειά πλήρους απασχόλησης σε εργοστάσιο παραγωγής,
και ξεκίνησε τη δική του σειρά ρούχων
που λεγόταν Lavish Habits Unlimited.
Γνωριστήκαμε με τον Ντέιβιντ όταν ήμασταν εννέα.
Ο Ντέιβιντ ήταν κολλητός μου.
Ήταν κάποιος που μπορούσα να εμπιστευτώ,
αλλά η σχέση μας ήταν πλατωνική.
Είχαμε βάλει όριο.
Ο Ντέιβιντ ήθελε να μεγαλώσει, να κάνει οικογένεια, να παντρευτεί.
Ήταν πάντα πολύ τίμιος.
Μόλις έγινε πατέρας, ανέβηκε επίπεδο.
Τα πάντα περιστρέφονταν γύρω απ' τον γιο του.
Ασχολιόταν πολύ με τον Ντι Τζέι.
Εγώ και ο μπαμπάς ήμασταν οι καλύτεροι φίλοι.
Πάντα κάναμε κάτι μαζί.
Ο δεσμός μας ήταν κάτι που δεν μπορούσες να σπάσεις.
Κατάλαβα ότι μου άρεσε ο Ντέιβιντ όταν τον πρωτοείδα.
Ήταν ευχάριστος. Με έκανε να γελάω.
Αρχίσαμε να βγαίνουμε και να περνάμε καλά.
Ήμουν 19.
Εκείνος μόλις είχε κλείσει τα 20.
Όταν γεννήθηκε ο Ντι Τζέι,
ο Ντέιβιντ ενθουσιάστηκε.
Δεν είδε καλά καλά τον Ντι Τζέι
όταν έτρεξε στον διάδρομο και φώναξε "Έκανα αγόρι!"
Ο Ντέιβιντ κι εγώ ήμασταν μαζί με διαλείμματα απ' το 2000 ως το 2014,
αλλά ήμασταν δεμένοι γιατί μεγαλώναμε από κοινού τον Ντι Τζέι.
ΕΜΠΡΟΣ! ΠΑΛΕΨΕ! ΝΙΚΗΣΕ! ΝΤΕΪΒΙΝΤ ΚΑΡΤΕΡ ΝΕΟΤΕΡΟΣ
Μετά ο Ντέιβιντ είχε πολλές φίλες.
Είχε σίγουρα πολλές σχέσεις και φίλες.
Στα μέσα Μαρτίου του 2018,
ο Ντέιβιντ βρήκε μια κοπέλα που δεν είχα ξαναδεί.
Ήρθε και μου τη σύστησε.
"Η φίλη μου η Τάμι".
Η Τάμι κι ο Ντέιβιντ ήταν μαζί στο λύκειο.
Ξαναβρέθηκαν στο πάρτι γενεθλίων ενός κοινού φίλου
και τελικά έκαναν σχέση.
Η Τάμι εργαζόταν στο Ιατρικό Κέντρο του Ντιτρόιτ.
Ήταν επίσης ταξιδιωτικός πράκτορας,
και μου είπε ότι είχε δίδυμα.
Είχε έναν γιο και μια κόρη που ήταν 18 τότε.
Με την Τάμι γνωριστήκαμε στο λύκειο.
Ο Ντέιβιντ, η Τάμι κι εγώ ήμασταν μαζί στην τελευταία τάξη.
Είχε πολύ έντονη προσωπικότητα στο λύκειο.
Εκείνη την εποχή ήταν πολύ καλή ως φίλη.
Αλλά μετά το λύκειο, πολλοί τραβήξαμε χωριστούς δρόμους.
Γύρω στον Μάρτιο του 2018,
έμαθα ότι ο Ντέιβιντ και η Τάμι τα έφτιαξαν και ξαφνιάστηκα.
Ως φίλοι, όμως, θέλουμε το καλύτερο ο ένας για τον άλλον.
Κι αν ο Ντέιβιντ ήταν ευτυχισμένος, τότε, χαιρόμουν γι' αυτόν.
Περνούσαν πολύ χρόνο μαζί.
Ήταν μαζί της κάθε μέρα και σκεφτόμουν "Εντάξει.
Μπορεί τελικά να την παντρευτεί αυτήν ο μπαμπάς".
Ο Ντέιβιντ φαινόταν ευτυχισμένος. Πιστεύω ότι περνούσαν καλά.
Πιστεύω ότι πέρασαν καλά τους έξι μήνες που ήταν μαζί.
Αλλά εκείνη είχε μεγάλη εμμονή με τον Ντέιβιντ.
Προσπαθώ να μην ανακατεύομαι πολύ
με τα ερωτικά των παιδιών μου.
Όταν είχαμε μια συγκέντρωση, όμως,
εκείνη παρακολουθούσε τον Ντέιβιντ.
Αν εκείνος μιλούσε με κάποιον άλλον, εκείνη είχε τον νου της.
Κάθε μέρα που βλέπαμε τον Ντέιβιντ, βλέπαμε και την Τάμι.
Από κοντά κι αυτή.
Δεν συμπάθησα την Τάμι από τη στιγμή που τη γνώρισα.
Όλοι έλεγαν "Είσαι η τρελή αδερφή.
Κανέναν δεν συμπαθείς".
Λέω "Μπορεί να είναι κι έτσι, αλλά εγώ δεν τη συμπαθώ".
30 ΣΕΠΤΕΜΒΡΙΟΥ 2018 Ο ΝΤΕΪΒΙΝΤ ΚΑΙ Η ΤΑΜΙ ΤΑ ΕΙΧΑΝ ΕΞΙ ΜΗΝΕΣ
Η 30ή Σεπτεμβρίου ήταν μια συνηθισμένη Κυριακή για εμάς.
Ο Ντι Τζέι ετοιμαζόταν να πάει στο σπίτι του μπαμπά του.
Μετά πήρα ένα μήνυμα από τον Ντέιβιντ που έλεγε
"Δεν νιώθω καλά. Δεν ξέρω τι συμβαίνει.
Δεν νομίζω ότι πρέπει να έρθει ο Ντι Τζέι απόψε".
Του έστειλα μήνυμα κι εγώ.
Ο μπαμπάς μού απάντησε και είπε πως ήταν πολύ άρρωστος.
Δεν ήθελε να δει κανέναν.
Ο Ντι Τζέι είπε "Έχω κάτι πράγματα στο διαμέρισμα του μπαμπά που θέλω".
Είπα "Καλά".
Όταν έφτασα στο σπίτι του μπαμπά,
είδα την Τάμι να βγάζει τα σκουπίδια.
Είπα "Γεια". Με είχε δει.
Και έτρεξε προς την πόρτα του διαμερίσματος. Έτρεξε.
Και όταν έφτασα στο σπίτι του μπαμπά μου, η πόρτα ήταν κλειδωμένη.
Αφού με είδε, έπρεπε να την αφήσει ξεκλείδωτη.
Είχα όμως κλειδί.
Μπήκα μέσα, λοιπόν, και ήρθε και είπε "Γεια, Ντι Τζέι, τι γίνεται;"
Τη ρώτησα "Έχεις δει τον φορτιστή του κινητού μου;"
Είπε "Όχι, δεν τον έχω δει".
Και πρόσεξα ότι η πόρτα της κρεβατοκάμαρας του μπαμπά ήταν κλειστή. Ήταν παράξενο.
Μετά εκείνη κλείνει και την πόρτα του μπάνιου.
Ήταν περίεργο.
Λέω "Αφού είμαι στο σπίτι του μπαμπά μου, ας του πω γεια".
Κάτι.
Εκείνη είπε "Όχι, δεν είναι εδώ. Βγήκε μια βόλτα".
Σκέφτηκα "Πολύ παράξενο.
Είναι άρρωστος. Κάνει κρύο έξω. Ποιος βγαίνει βόλτα;"
Δεν ήταν λογικό.
Είχα όμως να πάω στη γιαγιά μου.
Και έφυγα.
Ήξερα τον Ντέιβιντ 19 χρόνια.
Γνωριστήκαμε στο εργοστάσιο. Δουλεύαμε μαζί δέκα με 12 ώρες τη μέρα...
ΦΙΛΟΣ ΝΤΕΪΒΙΝΤ
...και δεθήκαμε πολύ.
Τελευταία φορά που είδα τον Ντέιβ ήταν εκείνη την Πέμπτη.
Δουλεύαμε Κυριακή,
αλλά ο Ντέιβ δεν ήρθε για δουλειά.
Ήταν κάτι ασυνήθιστο για τον Ντέιβ να χάσει υπερωρία.
Έφτασε η Τρίτη και ο Ντέιβ έλειπε τρεις μέρες απ' τη δουλειά.
Είπα "Όχι. Κάτι δεν πάει καλά".
Την Τρίτη μου τηλεφώνησαν.
Ο Ρότζερ είπε "Λείπει τρεις μέρες απ' τη δουλειά.
Μπορείς να πας στο διαμέρισμά του να δεις αν είναι καλά;"
Του τηλεφώνησα, λοιπόν.
Βγήκε ο τηλεφωνητής.
Μετά πήρα την κοπέλα του Ντέιβις, την Τάμι.
Είπα "Γεια. Είναι καλά ο Ντέιβιντ;"
Είπε "Έχω να του μιλήσω από την Κυριακή".
Ο άντρας μου ο Ντέρεκ κι εγώ πήγαμε, λοιπόν, στο σπίτι του Ντέιβιντ.
Είδαμε το αμάξι του Ντέιβιντ στο πάρκινγκ.
Πήγαμε στην πόρτα,
χτυπήσαμε.
Δεν ήρθε κανείς.
Έτσι, έπιασα το χερούλι της πόρτας
για να ανοίξω.
Άρχισα να φρικάρω "Γιατί είναι ανοιχτά;
Πάντα κλείδωνε το διαμέρισμα".
Τότε κατάλαβα ότι κάτι δεν πήγαινε καλά.
Τηλεφώνησα, λοιπόν, στον μπαμπά μου
και στη Σαμία, τη μητέρα του Ντι Τζέι.
Η Τάσια είπε "Μπαμπά, μου τηλεφώνησαν από τη δουλειά του Ντέιβιντ.
Ένας συνάδελφός του είπε ότι λείπει τρεις, τέσσερις μέρες απ' τη δουλειά".
Είπα "Τι;"
Πήγαμε όλοι στο διαμέρισμα.
Κοιτούσα τριγύρω και σκεφτόμουν
"Ο Ντέιβιντ δεν θα άφηνε το σπίτι έτσι.
Δεν θα έκανε μπάλα τα σεντόνια και θα τα έχωνε στην ντουλάπα".
Πάμε στην κρεβατοκάμαρα
και το κρεβάτι είναι ξέστρωτο.
Ο αδερφός μου έχει εμμονή με την καθαριότητα.
Δεν θα άφηνε ξέστρωτο το κρεβάτι.
Έτσι, κοίταξα κάτω απ' το κρεβάτι.
Και υπήρχε ένας τεράστιος κόκκινος λεκές,
και το κρεβάτι είχε κουνηθεί
για να καλύψει τον λεκέ στο χαλί.
Είχε αφήσει βαθούλωμα το κρεβάτι και καταλάβαινες πως είχε μετακινηθεί.
Τράβηξα το πάπλωμα από το κρεβάτι
και τότε είδα κάτι που έμοιαζε
με αίμα.
Και στην κορυφή του στρώματος, υπήρχε μια τρύπα.
Έκανα μια βόλτα.
Υπήρχε μια τρύπα στην κάτω αριστερή γωνία της πόρτας της ντουλάπας.
Ως στρατιώτης, ήξερα ότι ήταν τρύπα από σφαίρα.
Συνειδητοποίησα "Εντάξει. Κάτι δεν πάει καλά εδώ".
Είπα σε όλους "Βγείτε όλοι έξω".
Πήγαμε στην αστυνομία του Μέλβιντεϊλ και δηλώσαμε την εξαφάνισή του.
Ψάχναμε, τηλεφωνούσαμε σε νοσοκομεία. Εγώ τηλεφωνούσα σε νεκροτομεία.
Το απόγευμα οι αστυνομικοί του Μίσιγκαν
έψαχναν στοιχεία κοντά στο Άουτερ Ντράιβ και στην οδό Άλεν.
Η αστυνομία του Μέλβιντεϊλ σφράγισε το διαμέρισμα.
Είχαν φορτωτή έξω μπροστά.
Έψαχναν συνεχώς στον κάδο απορριμάτων.
Κοιτούσαν σακούλες σκουπιδιών και τέτοια.
Στο μεταξύ,
περιμέναμε να μάθουμε αν τον βρήκε κανείς.
Και μπήκα στο Facebook.
"Αν έχει δει κανείς τον Ντέιβιντ, ενημερώστε με".
Όταν ο Ντέιβιντ Κάρτερ δεν εμφανίστηκε στη δουλειά,
οι δικοί του σήμαναν συναγερμό.
Η αστυνομία και η οικογένεια αναζητούν βοήθεια
από όποιον τον ξέρει...
Εκείνη την Τρίτη το βράδυ,
αφού είδαμε τον λεκέ και την τρύπα από σφαίρα,
τηλεφώνησα στην Τάμι και είπα
"Τάμι, θα σε ρωτήσω άλλη μία φορά. Πού είναι ο αδερφός μου;"
Και είπε "Τάσια, δεν καταλαβαίνω τι λες. Έχω να τον δω από την Κυριακή".
Και δεν έδειξε να ανησυχεί όταν της είπα ότι εξαφανίστηκε.
Είπα "Εντάξει. Αν μάθω ότι κάτι έκανες και γι' αυτό δεν βρίσκουμε τον αδερφό μου,
θα έχουμε πρόβλημα".
Η Τάμι ήταν στη δουλειά.
Έκανε τις δουλειές της σαν να ήταν μια φυσιολογική μέρα.
Μπήκε στα μέσα κοινωνικής δικτύωσης μερικές φορές.
Ζούσε μια φυσιολογική ζωή.
Ήταν απίστευτο για μένα
που ενώ ήταν μαζί του έξι μήνες,
δεν έφυγε απ' τη δουλειά για να μας βοηθήσει να βρούμε τον Ντέιβιντ.
Δεν ήταν πουθενά. Είσαι η κοπέλα του.
Δεν φαίνεται να ανησυχείς όσο όλοι.
1 ΟΚΤΩΒΡΙΟΥ 2018 ΜΙΑ ΜΕΡΑ ΠΡΙΝ ΤΗΝ ΕΞΑΦΑΝΙΣΗ ΤΟΥ ΝΤΕΪΒΙΝΤ
Υπάλληλος του Υπουργείου Μεταφορών βρήκε υπνόσακο στην άκρη του Ι-75...
Ο ιατροδικαστής απεφάνθη ότι ήταν φόνος σε ό,τι αφορά τα ανθρώπινα μέλη στον Ι-75.
Υποψιάζονται ότι το θύμα ήταν στην άκρη της εθνικής για μέρες.
Οι ερευνητές εξετάζουν περιπτώσεις εξαφανίσεων.
Χειριστές χορτοκοπτικών μηχανών
του Υπουργείου Μεταφορών του Οχάιο
βρήκαν έναν υπνόσακο στα χόρτα
σε ανάχωμα δρόμου κοντά στον Ι-75.
Μέσα στον υπνόσακο
ήταν τα διαμελισμένα κάτω άκρα του πτώματος.
Είχα μόνο το κάτω τμήμα του κορμού και τα πόδια.
Μου φάνηκε ότι αυτός ο άντρας
ήταν ή μαύρος ή μιγάς.
Ο καβάλος του ήταν 90 εκατοστά.
Πολύ ψηλός άνθρωπος.
Κατά τη νεκροψία,
βρήκαμε ένα πολύ χαρακτηριστικό τατουάζ στο αριστερό άνω τμήμα του ποδιού.
Ήταν το τατουάζ ενός πίτμπουλ με κόκκινα μάτια.
Είναι ασυνήθιστο.
Στείλαμε, λοιπόν, τη φωτογραφία στο Μέλβιντεϊλ του Μίσιγκαν,
εκεί που υπήρχε αγνοούμενος.
3 ΟΚΤΩΒΡΙΟΥ 2018 ΜΙΑ ΜΕΡΑ ΜΕΤΑ ΤΗΝ ΕΞΑΦΑΝΙΣΗ ΤΟΥ ΝΤΕΪΒΙΝΤ
Ο αρχηγός της αστυνομίας του Μέλβιντεϊλ με κάλεσε και μου ζήτησε να πάω
γιατί είχε κάποιες ερωτήσεις.
Υπήρχε ένα τατουάζ που του κίνησε πολύ το ενδιαφέρον.
Του είπα ότι είχε ένα τατουάζ πίτμπουλ στο πόδι του.
Και ρώτησα τον αρχηγό
"Τον βρήκατε;" Και είπε "Ναι".
ΕΛΤΟΝ ΚΑΙ ΝΤΕΪΒΙΝΤ ΚΑΡΤΕΡ
Για μένα, ως στρατιώτης,
ο θάνατος είναι μέρος της ζωής.
Είναι αναπόφευκτος.
Ποτέ δεν πίστευα ότι θα συνέβαινε σε κάποιο μέλος της οικογένειας έτσι.
Σκληρό.
Πάρα πολύ σκληρό.
Βοήθησα τον κύριο Κάρτερ στο αστυνομικό τμήμα.
Δεν θα το ξεχάσω ποτέ.
Ήταν πάρα πολλά τα συναισθήματα.
Επιστρέφω, λοιπόν, από το αστυνομικό τμήμα.
Δεν θέλω να δω το πρόσωπο της Τάσια.
ΚΑΡΤΕΡ
Οδηγεί ο άντρας μου, φτάνει, και το βλέπω στο πρόσωπό του.
Ξέρετε, το βλέπω στο πρόσωπό του.
Βγαίνει, με αρπάζει και λέει "Ζουζούνα, δεν ζει".
Έχασα τα λόγια μου. Ένιωσα σαν να με χτύπησαν στο στομάχι.
Εγώ ανησυχούσα για τη μητέρα του.
Όλα όσα έχω περάσει, όσα έκανα δεν είναι τίποτα.
Δεν μπορώ να σκεφτώ κάτι
πιο δύσκολο από το να της πω
ότι ήταν ο γιος μας.
Κατέρρευσε.
Ήταν σαν να άδειασε.
Δεν μπορούσα να κάνω κάτι.
Μόνο να την κρατήσω.
Μόνο αυτό μπορούσα να κάνω.
Ρώτησα τον θείο μου "Τι έγινε;"
Ήθελα να μάθω. Δεν μου είπε στην αρχή. Είπα "Τι έγινε;
Πρέπει να μου πεις. Είναι ο μπαμπάς μου".
Και...
Είπε "Ναι, βρήκαν τον μπαμπά σου, αλλά...
τον βρήκαν διαμελισμένο.
Σε κομμάτια".
Απλώς έφυγα και δεν ήθελα να δω κανέναν.
Ήμουν στο πλάι του αμαξιού, καμπουριασμένος, καθισμένος στο χορτάρι,
έκλαιγα, ήμουν θυμωμένος και λυπημένος.
Ο πατέρας μου ήταν κάποιος που σεβόμουν από τότε που γεννήθηκα.
Δεν είχα ξανανιώσει τόσο μουδιασμένη.
Ως φίλη και ως αδερφή...
ήθελα να λύσω το μυστήριο.
Ποιος σου το έκανε αυτό;
Ρίχνω όλες τις ευθύνες στην Τάμι
γιατί είναι η τελευταία που τον είδε.
Λέω "Εντάξει.
Η Τάμι είναι το κλειδί.
Ξέρει τι συνέβη".
Λίγες βδομάδες πριν δολοφονηθεί, ο Ντέιβιντ είπε στην ξαδέρφη μου
"Θες να πάμε σινεμά;"
Και πήγαν να δουν ταινία. Οδήγησε η ξαδέρφη μου.
Όταν γύρισαν στο διαμέρισμα του Ντέιβιντ, είχαν τρυπήσει και τα τέσσερα λάστιχά του.
Ο Ντέιβιντ είπε "Θεέ μου".
Πιστεύω πως ήξερε ότι το έκανε η Τάμι.
Πως η Τάμι τρύπησε τα λάστιχα
επειδή θύμωσε που πήγε με την ξαδέρφη σινεμά
και όχι με εκείνην.
Ποιος το κάνει αυτό;
Θυμωμένη γυναίκα. Αυτό συμπέρανα.
"Εντάξει. Είναι θυμωμένη. Είναι τέτοιος άνθρωπος".
Όταν κάποιος ζηλεύει
και όταν κάποιος είναι εγωιστής,
δεν μπορείς να υπολογίσεις
τι θα κάνει.
28 ΣΕΠΤΕΜΒΡΙΟΥ 2018 - ΤΡΕΙΣ ΜΕΡΕΣ ΠΡΙΝ ΒΡΕΘΟΥΝ ΤΑ ΜΕΛΗ ΤΟΥ ΝΤΕΪΒΙΝΤ
Την Παρασκευή το βράδυ πριν εξαφανιστεί ο Ντέιβιντ,
όλη η οικογένεια ήταν στον αγώνα του Ντι Τζέι.
Ήταν η τελευταία φορά που είδα τον Ντέιβιντ,
που τον είδε η αδερφή του.
Που τον είδε ο γιος του.
Ο Ντέιβιντ και η Τάμι ήταν ήδη στον αγώνα όταν φτάσαμε με τον άντρα μου.
Ο Ντέιβιντ έβλεπε το παιχνίδι.
Ναι! Καλό χτύπημα!
Ο Ντέιβιντ γελούσε κι αστειευόταν με εμάς,
και φώναζε στον αγώνα.
Πετούσαμε ποπκόρν και περνούσαμε καλά στο παιχνίδι.
Ο Ντέιβιντ και η Τάμι είχαν έρθει μαζί στον αγώνα,
αλλά δεν ήταν μαζί εκεί.
Ρώτησα τον αδερφό μου "Είστε καλά; Γιατί δεν κατεβαίνει;"
Κι είπε "Θα της περάσει".
Νόμιζα ότι τσακώθηκαν. Δεν μιλούσαν.
Έριξα μια ματιά στις κερκίδες
και η Τάμι με κάρφωνε με το βλέμμα της,
με κοιτούσε κατάματα.
Ήταν σαν να κοιτούσα τον διάβολο.
Μου έχει μείνει. Θυμάμαι ακόμη το βλέμμα της.
Πιστεύω ότι ο αδερφός μου ο Ντέιβιντ χώρισε με την Τάμι.
Πιστεύω ότι εκείνο το βράδυ μετά τον αγώνα,
ό,τι κι αν περνούσαν, ήταν η σταγόνα που ξεχείλισε το ποτήρι.
Κι αυτός είπε "Δεν μπορώ να το κάνω άλλο". Κι αυτή δεν άντεξε.
Πιστεύω ότι ζήλευε τη σχέση του Ντέιβιντ με όλους,
μ' εμένα, με τον γιο του, με τους γονείς μας.
Πιστεύω ότι τελικά ζήλευε οποιονδήποτε είχε επαφή μαζί του.
Αλλά ποτέ δεν πίστευα ότι η Τάμι θα ήταν ικανή για φόνο.
Ποτέ.
Νομίζω ότι προσπαθούσε να βρει τρόπο να φύγει.
Του πήρε χρόνο να απομακρυνθεί εντελώς.
Επειδή εκείνη ήταν πολύ κτητική.
Κατάλαβε ότι ο Ντέιβ ήθελε να τη χωρίσει και αυτό την έκανε να τρελαθεί.
Θα είπε "Αν δεν μπορώ να τον έχω εγώ, δεν θα τον έχει κανείς".
Είπα στην αστυνομία να κάνει έρευνα για την Τάμι,
αλλά η αστυνομία δεν μας έλεγε τι έκανε
ή τι είχε βρει.
5 ΟΚΤΩΒΡΙΟΥ 2018 - ΤΕΣΣΕΡΙΣ ΜΕΡΕΣ ΑΦΟΥ ΒΡΕΘΗΚΑΝ ΤΑ ΜΕΛΗ ΤΟΥ ΝΤΕΪΒΙΝΤ
Λίγες μέρες αφού μάθαμε για τον Ντέιβιντ,
ο ανιψιός μου είχε αγώνα φούτμπολ.
Ο επικεφαλής κόουτς με ρώτησε "Θες να απέχεις για λίγο καιρό;"
Του είπα "Όχι, δεν θα τα παρατήσω.
Δεν θα το ήθελε ο πατέρας μου".
Το βράδυ του αγώνα ήταν συγκλονιστικό.
Όλοι μου έδειξαν αγάπη.
Οικογένεια και φίλοι. Κάθισαν ο ένας δίπλα στον άλλον στις κερκίδες.
Λες και όλοι στις κερκίδες ήταν συγγενείς.
Ο μπαμπάς μού έμαθε μια φράση.
"Ό,τι κι αν συμβεί, εσύ συνέχισε πάση θυσία".
Οπότε, πριν το παιχνίδι, είπα στον εαυτό μου "Θα παίξω.
Θα παίξω γι' αυτόν".
Είναι τρελό αυτό που θα πω, αλλά δεν έπαιζα εγώ.
Ένιωθα ότι ήταν αυτός μέσα μου και έκανε κινήσεις
που δεν ήξερα ότι μπορούσα να κάνω.
Σ' ΑΓΑΠΑΩ ΜΠΑΜΠΑ 39
Η ΟΜΑΔΑ ΤΟΥ ΝΤΙ ΤΖΕΪ ΝΙΚΗΣΕ 64-0
Στη διάρκεια του αγώνα, μου τηλεφώνησε ο μπαμπάς μου.
Κι ο μπαμπάς μου είπε "Πρέπει να σου πω κάτι".
Είπε "Την έπιασαν". Και είπα "Ποια;"
Και είπε "Συνέλαβαν την Τάμι".
Όταν μάθαμε ότι η Τάμι συνελήφθη εκείνο το βράδυ, αναπτερώθηκε το ηθικό μας.
Έφερε χαρά.
Δεν το πιστεύαμε. Είπαμε "Θεέ μου! Την έπιασαν.
Αποδόθηκε δικαιοσύνη".
Όλοι δάκρυσαν και ήταν χαρούμενοι.
Λίγες μέρες μετά, αφέθηκε ελεύθερη.
Η ύποπτη που συνελήφθη την Παρασκευή αφέθηκε ελεύθερη.
Η αστυνομία του Μέλβιντεϊλ επιβεβαίωσε την πληροφορία αργά απόψε.
Η έρευνά τους συνεχίζεται.
Η Τάμι Γουίλιαμς προσήχθη στο Τμήμα για ανάκριση.
Έγιναν κάποιες ανακρίσεις.
Αποφυλακίστηκε εν αναμονή περαιτέρω έρευνας.
Δεν μπορώ να πω πολλά
γιατί δεν θέλω να παρακωλύσω την έρευνα.
Μπορώ όμως να σας πω
ότι δεν είχαν αρκετά στοιχεία ώστε να κατηγορηθεί για έγκλημα.
Το ότι την άφησαν ελεύθερη
ήταν σαν γροθιά στο στομάχι.
Μπορούσαν να την κρατήσουν 72 ώρες.
Έπρεπε να βρουν τα υπόλοιπα μέλη του γιατί χρειάζονταν αιτία θανάτου.
10 ΟΚΤΩΒΡΙΟΥ 2018 ΔΥΟ ΜΕΡΕΣ ΜΕΤΑ ΤΗΝ ΑΠΟΦΥΛΑΚΙΣΗ ΤΗΣ ΤΑΜΙ
Νέες εξελίξεις στον φόνο ενός πατέρα από το Μέλβιντεϊλ.
Κι άλλα μέλη του βρέθηκαν κατά μήκος του I-75 νότια του Φίντλεϊ.
ΤΑ ΠΡΩΤΑ ΜΕΛΗ - 1 ΟΚΤΩΒΡΙΟΥ 2018
Βρήκαν κι άλλα ανθρώπινα μέλη κοντά στον αυτοκινητόδρομο 75,
εκεί που βρέθηκαν τα πρώτα.
Μας έστειλαν τα δεύτερα μέλη
που ήταν σε μια μαύρη τσάντα με κόκκινα λουριά.
Και στην τσάντα υπήρχε
ένα ανθρώπινο κεφάλι.
Ήταν τυλιγμένο σε μικρές σακούλες με χερούλια.
Ένα σακουλάκι ήταν δεμένο κάτω από το πιγούνι του.
16 ΟΚΤΩΒΡΙΟΥ 2018 ΟΚΤΩ ΜΕΡΕΣ ΜΕΤΑ ΤΗΝ ΑΠΟΦΥΛΑΚΙΣΗ ΤΗΣ ΤΑΜΙ
Μας τηλεφώνησαν για τρίτη φορά και είπαν ότι βρήκαν τα υπόλοιπα μέλη
σε μια πολύχρωμη βαλίτσα.
Είχε μεγάλα έντονα λουλούδια.
Και μέσα στη βαλίτσα, υπήρχε ένα πάπλωμα.
Και μέσα στο πάπλωμα, ήταν το τρίτο σύνολο των μελών.
Είχε το επάνω τμήμα του κορμού, δύο μπράτσα, δύο χέρια, όλα τα δάχτυλα.
Ένωνες όλο το πτώμα.
Είχε ένα τραύμα από πυροβολισμό εδώ πέρα,
κάτω από τον λοβό προς τα πίσω.
Το τραύμα ήταν από εδώ.
Η έξοδος ήταν στην κορυφή του κεφαλιού.
Είχε μόνο ένα τραύμα από πυροβολισμό.
Πολύ κοντινή απόσταση. Σχεδόν εξ επαφής.
Πλέον είχα αιτία θανάτου.
ΑΙΤΙΑ ΘΑΝΑΤΟΥ: ΤΡΑΥΜΑ ΑΠΟ ΠΥΡΟΒΟΛΙΣΜΟ ΣΤΟ ΚΕΦΑΛΙ
Δεν υπήρχαν αμυντικά τραύματα,
σημάδια πάλης,
κανένα σημάδι τραυματισμού πουθενά.
Ένας ψηλός άντρας 90 κιλών και δεν αντιστέκεται;
Δεν είδε το όπλο να έρχεται;
Κοιμόταν;
Ήταν ανήμπορος με κάποιον τρόπο;
Δεν ξέρω.
ΔΟΞΥΛΑΜΙΝΗ 1,2 ΜG/L
Έχει ενδιαφέρον
η παρουσία αντιισταμινικού στο αίμα του.
Αυτό φέρνει υπνηλία.
Πιστεύω ότι ήταν γρήγορος θάνατος.
Πιστεύω ότι στις 29 Σεπτεμβρίου
ο αδερφός μου πήγε για ύπνο.
Η Τάμι είχε κλειδί για το σπίτι του αδερφού μου.
Πιστεύω ότι μπήκε μέσα την ώρα που κοιμόταν ο αδερφός μου...
και τον πυροβόλησε στο κεφάλι.
LHU ΝΤΕΪΒΙΝΤ ΚΑΡΤΕΡ
Στάλθηκαν μηνύματα από το κινητό του
για να σκεφτεί ο κόσμος πως τα έστειλε εκείνος,
αλλά τα έστειλε εκείνη.
Υποθέτω ότι τα μηνύματα...
Στην αρχή, υπέθεσα ότι τα μηνύματα ήταν από εκείνον
γιατί δεν είχα λόγο να σκεφτώ το αντίθετο.
Αλλά όταν ξαναδιάβασα το μήνυμα,
πώς διατύπωσε το κείμενο,
δεν είναι όπως θα το διατύπωνε εκείνος.
Αφού πέθανε,
θεωρώ ότι ο υπεύθυνος για τον θάνατό του αντιμετώπισε ένα τεράστιο πρόβλημα.
"Πώς να ξεφορτωθώ έναν άντρα 90 κιλών και 1,90;
Δεν μπορώ να τον κουβαλήσω στις σκάλες".
Μόνο τα κάτω άκρα ζύγιζαν 87 κιλά.
Νομίζω ότι ο διαμελισμός ήταν πιο πρακτικός για να μετακινηθεί το πτώμα.
Είχε τεμαχιστεί.
Όχι με πριόνι.
Αυτό ήταν, κατά τη γνώμη μου,
ένα απλό κουζινομάχαιρο.
Αλλά πήρε λίγο χρόνο.
Δεν μπορείς να κόψεις ένα πτώμα σε τρία μέρη
σε πολύ σύντομο χρονικό διάστημα με τέτοια εργαλεία.
Δεν μπορούσε μόνο να πυροβολήσει το αγόρι της στο κεφάλι,
αλλά τεμάχισε το πτώμα του,
αγόρασε τα αντικείμενα στα οποία βρέθηκε το πτώμα του,
και μετά πήγε με το αμάξι και τα σκόρπισε κατά μήκος του Ι-75...
και ξυπνούσε και πήγαινε για δουλειά για μια βδομάδα.
Αυτό μου λέει ότι είναι ψυχοπαθής.
Περιμέναμε να μάθουμε για τη σύλληψη της Τάμι.
Κάναμε το μνημόσυνο στις 27 Οκτωβρίου.
Ήρθε η γιορτή των Ευχαριστιών, ήρθαν τα Χριστούγεννα.
Τελικά, τον Ιανουάριο του 2019
μάθαμε ότι η Τάμι έφυγε από το Μίσιγκαν τον Οκτώβριο του 2018.
Η Γουίλιαμς έχει διαφύγει από τον Οκτώβριο.
...Ταμίρα Ρενέ Γουίλιαμς.
Η αστυνομία λέει ότι δολοφόνησε και τεμάχισε τον φίλο της στο Μέλβιντεϊλ.
Ταμίρα, αν είσαι εκεί έξω, παραδώσου, μωρό μου.
Δεν μπορείς να κρύβεσαι.
Έχει εξαπολυθεί ανθρωποκυνηγητό και έχουν έρθει οι δικαστικοί αστυνομικοί.
Οι δικαστικοί αστυνομικοί μας αναθέτουν υποθέσεις
για άτομα που διέπραξαν ειδεχθή και σοβαρά εγκλήματα
και καταζητούνται γι' αυτά.
Τα εντοπίζουμε και τα οδηγούμε στη δικαιοσύνη.
ΕΝΤΑΛΜΑ ΣΥΛΛΗΨΗΣ ΓΙΑ ΤΟΝ ΦΟΝΟ ΣΤΟ ΜΕΛΒΙΝΤΕΪΛ
Η υπόθεση ήταν πολύ σκληρή λόγω της φύσης της.
Το άτομο αυτό βρέθηκε σε πολλά κομμάτια
και μόνο ένας ιδιαίτερος άνθρωπος θα έκανε κάτι τέτοιο.
Ήταν υπολογισμένο, σχεδιασμένο.
Το σκέφτηκε πολύ καλά.
Η Τάμι κατηγορείται για ανθρωποκτονία,
διαμελισμό, παραποίηση στοιχείων και παράνομη κατοχή όπλου.
Μιλάμε για μια επικίνδυνη γυναίκα.
Το όπλο του φόνου δεν βρέθηκε.
Άρα μάλλον είναι οπλισμένη κι επικίνδυνη.
Έμαθα αρκετά για την Τάμι Γουίλιαμς στην έρευνά μου.
Στις 16 Οκτωβρίου 2018 την είδαν στο Αν Άρμπορ του Μίσιγκαν.
Σύμφωνα με αποδείξεις πιστωτικής, έκανε αναλήψεις μετρητών από ΑΤΜ.
Έφαγε.
Την έχει καταγράψει η κάμερα στο εστιατόριο.
Μετά το γεύμα της, κάθισε εκεί για ώρα,
ήπιε ποτά.
Πήγε έξω, ανέβηκε σε ρίκσο
και πήγε σε ένα ξενοδοχείο.
Ξύπνησε το επόμενο πρωί, το πρωί της 17ης,
πήγε στον σταθμό του τρένου στο Αν Άρμπορ.
Πήγε με τρένο από το Αν Άρμπορ στο Σικάγο,
μετά πήρε τρένο για τον σταθμό Πεν στη Νέα Υόρκη,
και πήγε στο ξενοδοχείο Neptune.
Κανείς δεν έψαχνε την Τάμι τότε.
Όταν έφτασε στο ξενοδοχείο,
έδωσε το όνομά της, το δίπλωμα οδήγησης.
Διανυκτέρευσε εκεί
και ξύπνησε την επομένη, στις 18 Οκτωβρίου.
Την κατέγραψε η κάμερα να φεύγει από το ξενοδοχείο.
Ήταν η τελευταία φορά που εθεάθη.
Η Τάμι Γουίλιαμς είναι μια μαύρη γυναίκα 1,65 και 80 με 90 κιλά.
Τώρα είναι 42 χρονών.
Στο Facebook και στο Instagram,
η Τάμι ήταν πάντα ειδική στις μεταμφιέσεις.
Τη μια μέρα είχε μακριά μαλλιά, την άλλη κοντά.
Τη μια μέρα ήταν ξανθιά, την άλλη μελαχρινή.
Θα μπορούσε να έχει κοντές πλεξούδες.
Να φοράει περούκες.
Το μόνο κοινό στοιχείο όμως
είναι ένα τεράστιο τατουάζ με τριαντάφυλλα στο αριστερό μπράτσο,
που φτάνει από τον αγκώνα μέχρι τον ώμο.
Το μπουκέτο με τα τριαντάφυλλα ξεχωρίζει. Είναι χαρακτηριστικό
και πολύ δύσκολο να ξεφύγει, να το καλύψεις ή να το αφαιρέσεις.
Εκτός από αυτό όμως, ας υποθέσουμε
ότι το κάλυψε.
Υπάρχει ένας καλλιτέχνης τατουάζ
που κάλυψε τα τριαντάφυλλα.
Ίσως η Τάμι δουλεύει τώρα. Ήταν ταξιδιωτικός πράκτορας.
Μπορεί να έκλεισε το ταξίδι σου.
Ίσως δουλεύει σε νοσοκομείο.
Μπορεί να σου πήρε αίμα χθες.
Δεν φοβάται το αίμα.
Έχω καιρό να μιλήσω με μέλη της οικογένειάς της,
αλλά κάθε φορά λένε "Δεν έχουμε ιδέα. Δεν είχαμε νέα της.
Δεν της μιλήσαμε".
Προσωπικά δεν το πιστεύω αυτό.
Κάποιος τη βοηθάει οικονομικά
και κάποιος της δίνει στέγη, ένα μέρος να μένει.
Δεν εξαφανίστηκε έτσι απλά.
Σε όλες τις ανακρίσεις διαφόρων,
όλοι είπαν
πως ήταν μια γυναίκα που χρειαζόταν κάποιον στη ζωή της.
Και αυτό με τρομάζει.
Αυτή η γυναίκα διέπραξε αυτό το έγκλημα κι είναι ελεύθερη.
Μπορεί να κάνει κακό σε άλλον.
Έχω σκεφτεί πολλές φορές να έμπαινα στο υπνοδωμάτιο του μπαμπά εκείνη την Κυριακή.
Ίσως έπρεπε να μπω,
μα ίσως ήταν σωστή απόφαση που δεν μπήκα,
γιατί κάτι μέσα μου έλεγε "Μην μπεις εκεί μέσα".
Μάλλον θα πάθαινα κι εγώ κάτι αν έμπαινα στο δωμάτιό του.
Με τη συνδρομή όλων των αστυνομικών, το ανθρωποκυνηγητό συνεχίζεται
σε όλον τον κόσμο.
Η Τάμι μπορεί να έχει μια νέα σχέση τώρα.
Ίσως βγαίνει με άλλον. Μπορεί να κινδυνεύει.
Τα μέλη της οικογένειας του νεαρού πατέρα προσεύχονται να βρεθεί η Ταμίρα
για να αντιμετωπίσει κατηγορίες.
ΛΥΚΕΙΟ ΡΙΒΕΡ ΡΟΥΖ
Στην κηδεία του γιου μου, του Ντέιβιντ,
μίλησαν πολλοί γι' αυτόν.
Ήταν πολύ συγκινητικό.
Η ζωή είναι γεμάτη ευτυχία και καμιά φορά γεμάτη σκατά.
Ναι, είναι.
Και όλοι μιλούσαν για τον Ντέιβιντ, ότι τον ήξεραν.
Εξέφραζαν στη γυναίκα μου, τη Μαρί, και σ' εμένα
τα συλλυπητήριά τους και μας αγκάλιαζαν.
Η Μαρί... Φοβερό.
...φυσικά έκλαιγε συνέχεια.
Και ένιωθα ανήμπορος...
να την παρηγορήσω.
Η Τάμι δεν σκότωσε μόνο τον αδερφό μου.
Σκότωσε και τη μάνα μου, γιατί διαγνώστηκε με καρκίνο
έξι μέρες πριν η Τάμι δολοφονήσει τον Ντέιβιντ.
Ήταν τόσο συντετριμμένη μετά τη δολοφονία του
που σταμάτησε να πηγαίνει στις θεραπείες της,
και η μαμά μου πέθανε.
Δεν περνάει μέρα
που να μη σκεφτώ τον Ντέιβιντ.
Κοιτάζω τον Ντι Τζέι.
Αρχίζω να σκέφτομαι όσα έχει καταφέρει,
όλα όσα κάνει, και λέω
"Αν ζούσε ο μπαμπάς του, θα ήταν πολύ περήφανος".
Τώρα
είμαι στο πανεπιστήμιο Ίστερν Μίσιγκαν και παίζω φούτμπολ.
Σπουδάζω διοίκηση επιχειρήσεων.
Ανέλαβα την εταιρεία ρούχων του μπαμπά μου.
Τα πάω καλά,
αλλά
σκέφτομαι διάφορα
και μερικές φορές νιώθω ότι θα καταρρεύσω.
"Φοβερό. Δεν έχω πατέρα πια".
Αν είχα λίγα λεπτά με τον μπαμπά τώρα,
θα τον ρωτούσα αν είναι περήφανος για μένα.
Και θα του έλεγα ότι τον αγαπώ και μου λείπει.
Ο Ντέιβιντ άφησε πίσω μια μαύρη τρύπα.
Τίποτα και κανείς δεν τη γέμισε.
Ποτέ δεν ξέρεις πόσο φως φέρνει κάποιος σε έναν χώρο
μέχρι που παύει να υπάρχει.
Σκοτάδι, λοιπόν.
Πόσων χρονών είσαι...
Μου λείπουν τα αστεία και τα γέλια.
Μου λείπουν οι συζητήσεις, οι τσακωμοί μας.
Μου λείπει εκείνος. Τα πάντα σε εκείνον.
Πιστεύω ότι κάποιος κάπως θα δει την Τάμι
και θα την πιάσουν.
Δεν θα φέρει πίσω τον Ντέιβιντ αυτό,
αλλά θα μπορέσει να αναπαυθεί εν ειρήνη.
ΔΙΝΕΤΑΙ ΑΜΟΙΒΗ 10.000 ΔΟΛΑΡΙΩΝ ΓΙΑ ΠΛΗΡΟΦΟΡΙΕΣ
ΠΟΥ ΘΑ ΟΔΗΓΗΣΟΥΝ ΣΤΗ ΣΥΛΛΗΨΗ ΤΗΣ ΤΑΜΙΡΑ "ΤΑΜΙ" ΡΕΝΕ ΓΟΥΙΛΙΑΜΣ.
ΑΝ ΕΧΕΤΕ ΠΛΗΡΟΦΟΡΙΑ,
ΚΑΛΕΣΤΕ ΤΙΣ ΑΡΧΕΣ ΣΤΟ 1-877-WANTED-2 Ή ΕΠΙΣΚΕΦΘΕΙΤΕ
ΤΟ UNSOLVED.COM
ΣΤΑ ΕΠΟΜΕΝΑ ΕΠΕΙΣΟΔΙΑ...
Είμαι ο Μπάφαλο Τζιμ.
Άλλο ένα βράδυ Παρασκευής.
Κάποιος αποφάσισε να ξεφορτωθεί τον Μπάφαλο.
Σε αυτό το δωμάτιο βρέθηκε νεκρός ο πατέρας μου.
Τον έμπλεξαν σε μια ευάλωτη κατάσταση.
Τον παγίδεψαν.
Ποτέ δεν ξέρεις τι θα συμβεί.
Πιστεύετε στον Μεγαλοπόδαρο;
Πιστεύετε στα ΑΤΙΑ;
Είπα "Φοβερό!"
Γεια, Τζος.
Είπαν "Ο Τζος σηκώθηκε, είπε ότι θα πάει στο μπάνιο και δεν ξαναγύρισε".
Δεν βγάζει νόημα. Δεν τα λένε όλα.
Ο Τζος είχε μυστικά, όπως έχουν όλοι.
Μακάρι να εμφανιστεί όποιος ήξερε αυτά τα μυστικά.
Υποτιτλισμός: Μάρθα Σιαμέτη